Lekota herverkies tot leier van CopeMosiuoa Lekota. Foto: Werner Beukes/SAPA Johann Abrie, woordvoerder van Cope, sê in ŉ verklaring meer as 700 afgevaardigdes wat die party verteenwoordig in sy provinsiale, jeug en streeksstrukture het gestem om die party se leierskap te kies. “Dit is ŉ eer om as president van Cope gekies te word en ek beloof om die ideale van die party te handhaaf en alles in my mag te doen om die party te lei tot sy regmatige plek in die Suid-Afrikaanse politiek,” het Lekota gesê na hy tot leier herverkies is. “Opposisie tot die regerende party was nog nooit so nodig in ons land nie en ek sal onvermoeid werk om ŉ robuuste, spel-veranderende opposisie te verseker.” Die hooggeregshof in Pretoria het Vrydag ŉ aansoek deur Mbhazima Shilowa, voormalige adjunkleier van Cope, om die party se nasionale kongres te keer om voort te gaan, van die hand gewys.